stanford-oval/wikipedia huggingface dataset:
אבובית הכליה

| --- | --- |
 שיוך:  נפרון 
 מזהים
 FMA:  15627 
 קוד MeSH:  A05.810.453.736.560 
 מזהה MeSH:  D007684 
 מערכת השפה הרפואית המאוחדת:  C0022674 
 
איור של נפרון. בחלק העליון של האיור, גופיף הכליה המורכב מהפקעית (נימי דם) ומקופסית באומן. בהמשך לקופסית נמצאת האבובית המקורבת, אחריה לולאת הנלה עם הזרוע היורדת והזרוע העולה, האבובית המרוחקת ולבסוף הצינור המאסף. בחלקו השמאלי של האיור מתוארת מערכת כלי הדם הצמודים לנפרון. בין הנפרון לנוזל הבין-תאי לכלי הדם, עוברים מים ומומסים הלוך ושוב
חלקי הנפרון
אַבּוּבִית הַכִּלְיָה (TA: tubulus renalis) היא מקטע תפקודי בנפרון האמון על ספיגת מים, מלחים וחומרים מומסים חזרה אל הדם בתהליך סינון הדם והפקת השתן בכליה. לאחר סינון הדם בפקעית אל תוך חלל קופסית באומן, זורם התסנין אל אבובית הכליה, שם מתבצעת הספיגה דרך תעלות יונים ומשאבות בתאי האפיתל המצפים את חלל האבובית. יתרת הנוזלים, יחד עם חומרי הפסולת, מתנקזים אל תוך השופכן ומהווים את השתן. אורכה של כל אבובית הוא כ-3 ס"מ, וקוטרה כ-20 מיקרון.
אלמלא האבובית, היה מופרש כל התסנין מהגוף דרך השתן, ותוך זמן קצר היו מתנקזים כל נוזלי הגוף החוצה. במטרה למנוע אובדן כל המים שבפלזמה יחד עם המומסים החשובים לגוף שבהם, מתקיים באבובית תהליך ספיגה חוזרת אל הנוזל הבין-תאי שמחוץ לאבובית ומשם לדם.
מבנה היסטולוגי

מערכת האבוביות של הכליה מורכבת מהאבובית המקורבת, לולאת הנלה, האבובית המרוחקת והצינור המאסף. לכל אחד ממרכיבים אלו יש מאפיינים היסטולוגיים ספציפיים. האבובית המקורבת היא קטע התחלתי מפותל, המונח בתוך הקליפה ומאופיין בגבול אדום מודגש בשולי הנהור, כתוצאה מקיומו של brush border של האפיתל עצמו. ניתן לראות במיקרוסקופ אלקטרוני כמות גדולה של מיטוכונדריה שמספקת את האנרגיה הדרושה לפעילות האבובית, אשר בה מתבצעת ספיגה פעילה של שני שלישים מהחומרים המופרשים בתסנין הראשוני. מאפיין נוסף הוא קיומם של אינטר-דיגיטציות בין התאים, המביאה לטשטוש הגבולות בין התאים. אבובית זו בנויה משני חלקים: החלק המפותל, ולאחריו החלק הישר, היורד לכיוון הליבה.
לולאת הנלה היא קטע אמצעי ישר המונח בתוך הפירמידה שבלשד הכליה. קטע זה יוצר צורת פרסה. האבובית בלולאת הנלה היא דקה מאוד ובעלת נהור צר. התאים שטוחים יחסית ואין מבנה של brush border. האבובית המרוחקת, קטע סופי מפותל המונח בקליפה, מרכזת את השתן ומחמיצה אותו. גם בה אין brush border ויש אינטר-דיגיטציות פחותות, ולכן ניתן לזהות גבולות בין תאים. הנהור בה רחב יותר. החלק האחרון הוא הצינור המאסף, הדומה מבחינה היסטולוגית לאבובית המרוחקת, עם תאים שטוחים ונהור רחב יותר. בצינור שני סוגים של תאים: principal ו-intercalated.
מחלות האבובית

חמצת אבובית הכליה – תופעה שבה האבובית לא מצליחה לסלק חומצות מהדם אל השתן וכתוצאה מכך מצטברת חומצה בדם. יש ארבעה סוגי חמצת, והטיפול מותנה בסוג. בחמצת תורשתית הטיפול יכול להיות על ידי שתיית סודה לשתייה. בחמצת לא תורשתית לרוב מספיק לשתות נוזלים רבים ואכילת מזונות משתנים.
גליקוזוריה – תופעה שבה מופרש גלוקוז מהדם, על אף שרמת הגלוקוז בדם נורמלית או אף נמוכה מהנורמה כתוצאה מהפרשה זו. גליקורוזיה עלולה להיות גורם לסוכרת ואין לה טיפול תרופתי.
תסמונת פנקוני – קשורה בחמצת אבובית הכליה מסוג 2, זוהי הפרעה הגורמת להפרשת יתר של גלוקוז, ביקרבונט, חומצות אמינו ופוספטים מהדם אל השתן. יכולה להיות תורשתית, כתוצאה של מחסור בוויטמין D או כתוצאה מספיגת מתכות כבדות בגוף.
Was mir behagt, ist nur die muntre Jagd, רי"ב 208

Was mir behagt, ist nur die muntre Jagd (בעברית: מה שנעים לי, הרי זה רק הציד העליז; ידועה גם בשם קנטטת הציד) רי"ב 208, היא קנטטה חילונית שהלחין יוהאן סבסטיאן באך. הוא הלחין אותה לכבוד יום הולדתו ה-31 של כריסטיאן, דוכס סאקסה-וייסנפלס שהתקיים ב-23 בפברואר 1713.
היסטוריה ומילים

זוהי הקנטטה החילונית המוקדמת ביותר של באך ששרדה עד ימינו. הוא הלחין וביצע אותה בעת שכיהן בתפקיד נגן עוגב ומנהל קונצרטים בבית התפילה הדוכסי בוויימאר. ככל הנראה היצירה הוענקה כמתנה על ידי מעסיקו של באך, הדוכס של ויימאר, לשכנו, דוכס סאקסה-וייסנפלס שהיה צייד נלהב. בכל מקרה ידוע שבאך שהה בוייסנפלס בפברואר 1713 לרגל חגיגת יום ההולדת וביצע שם את היצירה.
הטקסט נכתב על ידי סלומון פרנק, משורר החצר בוויימאר ועיקרו דיאלוג עם אזכורים למיתולוגיה הרומית בין אלת הציד דיאנה לאלים אחרים ודמויות נוספות. כמו כן, קושר הטקסט בין ציד ועיסוק בבעלי חיים לשלטון, וממשיל את המושל לרועה צאן.
מבנה והרכב מבצע

הקנטטה נועדה לביצוע על ידי ארבעה סולנים שמייצגים דמויות: דיאנה – סופרן ראשון, פאלס – סופרן שני, אנדימיון – טנור ופאן – בס. שני חלקים מושרים על ידי מקהלה בת ארבעה קולות. הכלים המשתתפים הם שתי קרנות, שתי חליליות, שני אבובים, אבוב טנור (Taille), בסון, שני כינורות, ויולה, צ'לו, ויולונה ובאסו קונטינואו.
על פי חלק מהמוזיקולוגים, הקנטטה נפתחת בסינפוניה בפה מז'ור (רי"ב 1046a) שזהה למעשה לחלק הראשון של הקונצ'רטי הברנדנבורגיים וכך מבוצעות גם היום חלק מההקלטות. עם זאת, הביצוע המקובל הוא ללא הסינפוניה וכולל חמישה עשר חלקים:
רצ'יטטיב לסופרן ראשון: !Was mir behagt, ist nur die muntre Jagd (מה שנעים לי, הרי זה רק הציד העליז!)
אריה לסופרן ראשון: Jagen ist die Lust der Götter (ציד הוא תענוג האלים)
רצ'יטטיב לטנור: ?Wie, schönste Göttin? wie (מה, הנאוה באלות?)
אריה לטנור: Willst du dich nicht mehr ergetzen (האינך רוצה להתענג עוד)
רצ'יטטיב לסופרן ראשון ולטנור: !Ich liebe dich zwar noch (עודני אוהבת אותך)
רצ'יטטיב לבס: Ich, der ich sonst ein Gott (אני, שלמעשה הנני אל)
אריה לבס: Ein Fürst ist seines Landes Pan (כל נסיך הוא פאן של ארצו)
רצ'יטטיב לסופרן שני: ?Soll dann der Pales Opfer hier das letzte sein (התהא מנחת פאלס המנחה האחרונה?)
אריה לסופרן שני: Schafe können sicher weiden (צאן יכולות לרעות לבטח)
רצ'יטטיב לסופרן ראשון: So stimmt mit ein (אם כך הצטרף אלינו)
מקהלה: Lebe, Sonne dieser Erden (פרחי, שמש הארץ)
אריה בדואט לסופרן ראשון ולטנור: Entzücket uns beide (הנעימו נא לשנינו)
אריה לסופרן שני Weil die wollenreichen Heerden (כי העדרים שופעי הצמר)
אריה לבס: Ihr Felder und Auen (שדות ונאות מרעה)
מקהלה: Ihr lieblichste Blicke, ihr freudige Stunden (הו מבטים נעימים, הו שעות מאושרות)
שימושים מאוחרים

באך ביצע את היצירה מספר שנים לאחר ביצועה הראשון, לכבוד דוכס סקסה-ויימאר-אייזנך. למרות שאין זה נדיר שבאך השתמש בשנית בחלקים מתוך יצירות אחרות שלו, ביצוע של יצירה שלמה מחדש לכבוד אירוע אחר הוא נדיר. בנוסף, הוא שיבץ את האריות בחלקים מספר 7 ו-13 לקנטטה רי"ב 68 שבוצעה ב-1725 ואת קטע המקהלה האחרון ביצע כחלק מרי"ב 149 שבוצעה ב-1728 או 1729 לכבודו של אוגוסט השלישי. שימוש נוסף הוא עשה ביצירה ב-1740, אז ככל הנראה הוא ערך מחדש את המוזיקה לאותו טקסט, אך המוזיקה אבדה, והיא ממוספרת כיום רי"ב 208a.
החלק התשיעי Schafe können sicher weiden הוא החלק הידוע ביותר והוא מנוגן לעיתים קרובות בפני עצמו, בעיקר לאחר שעבר התאמה לפסנתר. פרסי גריינג'ר ערך והלחין מספר יצירות לתזמורת על בסיס החלק הזה. ויליאם וולטון הלחין מוזיקה לבלט שבוצע ב-1940 על בסיס האריה.
הקלטות

היצירה לא מבוצעת רבות בשלמותה אך היא בוצעה והוקלטה על ידי מנצחים ידועים, בהם פטר שרייר (ב-1976), ניקולאוס הרנונקור (ב-1988), טון קופמן (ב-1995) וגוסטב ליאונהארדט (ב-1996). עם זאת, האתר קנטטות באך מונה קרוב למאה הקלטות של החלק התשיעי לבדו.
הערות שוליים

↑  Mincham, Julian
↑  הערך על באך, אנציקלופדיה בריטניקה
↑  MICHAEL MARISSEN, ON LINKING BACH'S F-MAJOR SINFONIA AND HIS HUNT CANTATA
↑  באתר All Music
↑  באתר All Music
↑  באתר קנטטות באך
↑  באתר קנטטות באך
| --- | --- |
בקרת זהויות :  NLI: 987007517136805171  BNE: XX2446520  BnF: cb139095449 (data)  GND: 300009178  LCCN: n81047976  MusicBrainz work: 42d6fa14-89d1-4bc5-b7e8-c1df011247fb  VIAF: 182231802   WorldCat (עם VIAF): 182231802
Two of Us

| --- | --- |
 שיר בביצוע הביטלס
 מתוך האלבום Let It Be
 יצא לאור:  8 במאי 1970
 סוגה:  פולק רוק
 שפה:  אנגלית 
 אורך:  3:33
 כתיבה:  ג'ון לנון, פול מקרטני
 לחן:  ג'ון לנון, פול מקרטני 
 הפקה:  פיל ספקטור 
 
Two of Us הוא שיר מ-1969 של הביטלס, שנכתב על ידי פול מקרטני (עם הקרדיט לנון-מקרטני). השיר הוקלט ב -31 בינואר 1969. כותרתו שימשה לסרט "Two of Us", המציג גרסה בדיונית של פגישת 1976 בין מקרטני ללנון.
היסטוריה

השיר נקרא במקור "On Our Way Home". איאן מקדונלד טען שהמילים (למשל: "you and I have memories/longer than the road that stretches out ahead" או "you and me chasing paper/getting nowhere") נשמעות כאילו מקרטני כנראה פונה אל לנון. אך למעשה, לדברי מקרטני השיר נכתב עליו ועל אשתו, ועווסק בטיולים המשותפים שערכו. אשתו, לינדה מקרטני, אישרה זאת ואמרה: "פול כתב את השיר באחד מהימים האלה בחוץ. זה עלינו".
ביצוע מוקדם של השיר, בסגנון רוק מונחה גיטרות, ניתן לראות בסרט Let It Be. לא היה מסופק עם סגנון זה, אשר מקרטני תיאר כ-chunky, הלהקה עבדה מחדש על השיר עם גיטרות אקוסטיות. הביטלס ביצעו גרסה סופית של השיר באולפני אפל ב -31 בינואר 1969; ביצוע זה נכלל הן בסרט "Let It Be" והן באלבום. הסרטון שודר גם ב- The Ed Sullivan Show ב -1 במרץ 1970 כמראה הסופי של הביטלס בתוכנית.
במאי 1969 הקליט מקרטני הקלטה של השיר באמצעות כותרת זו על ידי קבוצת מורטימר, שלישיית ניו יורק שהוקלטה לזמן קצר עבור אפל, אך הקלטה זו מעולם לא פורסמה.
באלבום "Let It Be", המפיק פיל ספקטור, הוסיף קדימה לשיר, קטע של הומור אולפן אינו קשור של לנון, שאומר: "'I Dig A Pygmy' by Charles Hawtrey and the Deaf-Aids! Phase one, in which Doris gets her oats!" הקדמה זו הוסרה ב-Let It Be... Naked. לא ברור אם לנון התכוון לצ'ארלס הווטרי יליד 1858 או יליד 1914.
ביצוע

פול מקרטני – שירה מובילה, גיטרה אקוסטית מובילה (דגם Martin D-28)
ג'ון לנון – שירה מלווה, שריקה, גיטרת קצב אקוסטית (דגם Martin D-28)
ג'ורג' האריסון – בס על גיטרה חשמלית (דגם Fender Telecaster)
רינגו סטאר – תופים
גרסאות כיסוי

לשיר בוצעו גרסאות כיסוי רבות, ביניהן:
בוני אם באלבומם Oceans of Fantasy בשנת 1979.
איימי מאן ומיכאל פן, כחלק מפסקול הסרט "קוראים לי סם, בשנת 2001.
דארן כריס ביצע את השיר יחד עם אחיו, צ'אק כריס, בשנת 2013.
הערות שוליים

↑  Two Of Us, The Beatles Bible, ‏2008-03-16
↑  The difficult history of The Beatles song 'Two of Us', faroutmagazine.co.uk, ‏2022-01-20
| --- | --- |
בקרת זהויות :  MusicBrainz work: 14614bcc-b8cc-3a03-9a76-d2b8c7a4a8f7
אביגור (שד)

אביגור
אביגור במיתולוגיה הנוצרית המוקדמת הוא אחד השדים הראשיים בגיהנום, בעל התואר הדוכס הגדול של הגיהנום. תחת פיקודו משרתים כ-60 לגיונות שדים. הוא מגלה הנסתרות ויודע את גורל המלחמות ומוכן למכור את מרכולתו תמורת נשמתו של הקונה.
הוא מתואר כרוכב על סוס מכונף.
WWE Performance Center

שגיאות פרמטריות בתבנית:חברה מסחרית 
שימוש בפרמטרים מיושנים [ אנשי מפתח ]
|  נתונים כלליים |
| --- | --- |
 מייסדים:  WWE 
 תקופת הפעילות:  11 ביולי 2013 – הווה (11 שנים)
 חברת אם:  WWE
 מיקום המטה:  5055 Forsyth Commerce Road אורלנדו, פלורידה, ארצות הברית
 אנשי מפתח:  וינס מקמהן (יו"ר ו-CEO) פול "טריפל אייץ'" לווק (EVP) ויליאם ריגל (VP, סוכן כישרונות) קניון סיימן (VP, סוכן כישרונות) מאט בלום (מאמן ראשי)
  
 WWE Performance Center
 
ה-WWE Performance Center הוא מתחם אימונים של ארגון ההיאבקות האמריקאי, ה-WWE, המשמש כבית ספר להיאבקות. מתחם זה ממוקם באורלנדו, פלורידה ונפתח ב-11 ביולי 2013. המתחם קרוב לאוניברסיטת פול סייל, שבה מצולמות התוכניות של NXT Wrestling.
רקע

מתחם האימונים הוא הבית של NXT, המשמשת כמחלקת הפיתוח של ה-WWE. המתחם מכסה כ-26 אלף מטרים רבועים ומכיל שבע זירות אימונים. בנוסף לכך, המתחם מכיל גם אזור אימונים, ראיונות והפקה. המתחם נפתח בשנת 2013 ובכך החליף את המתחם הקודם של ה-WWE, שנקרא Florida Championship Wrestling (או בקיצור: FCW), שהיה מבוסס בטמפה.
המתחם מסוגל להכיל כ-70 מתאבקים בבת אחת. האימונים בו הם במגוון שונה של רמות, ממתחילים בלי ניסיון בהיאבקות ועד למתאבקים מנוסים המגיעים מהארגונים העצמאיים. המתאבקים מתאמנים כדי לשפר את יכולות הזירה והחוזקה שלהם, בנוסף לבניית הדמות שלהם. בנוסף לכך, המתחם משמש גם מתאבקים אשר עברו פציעה וזקוקים לשיקום, בעוד שבזמן זה הם גם עוזרים למתאמנים הנמצאים במתחם.
מתחם האימונים משתמש במתאבקי עבר כמאמנים. המאמן הראשון היה ביל דמוט, שעזב את החברה ב-2015 והוחלף על ידי מאט בלום. בין המאמנים השונים ניתן למצוא את שרה אמאטו, רובי ברוקסייד, נורמן סמיילי, אדם פירס ושרה סטוק. דאסטי רודס היה אחראי על תחום בניית הדמות ושיפור יכולות הדיבור של המתאבקים עד שנפטר בשנת 2015. בנוסף לשימושו של המתחם כמתחם אימונים, הוא גם משמש כמתחם שבו נעשים מבחני קבלה.
תקרית ירי

ב-31 באוגוסט 2015, שוטרי משרד השריף של מחוז אורנג' ירו בארמנדו מונטאלבו בן ה-29 מחוץ למתחם האימונים של ה-WWE לאחר שהוא איים עליהם וטען עליהם. מונטאלבו היה אובססיבי בכל מה שקשור למתאבקת AJ לי וניסה שוב ושוב לפלוש למתקן, אף על פי שהוגש נגדו צו הרחקה על ידי ה-WWE. ימים לאחרי הירי, מונטאלבו טען שהייתה לו הפרעה דו-קוטבית בזמן שנחקר על ידי הבלשים. הוא נידון למשפט בפברואר 2016 באשמת תקיפה חמורה, התנגדות אלימה לקצין והסגת גבול.
ב-19 באפריל 2018, ה-WWE הגישו צו מניעה חירום נגד מונטאלבו לאחר שחזר למתחם בחודש שעבר ואף הטריד את העובדים. בנוסף, פרסם מונטאלבו הודעה מאיימת על המתאבקים ואנשי הצוות של ה-WWE בחשבון האינסטגרם שלו.
הערות שוליים

↑  אדם נורה על ידי השוטרים מחוץ ל-WWE Performance Center
↑  בן אדם שהיה מקובע על מתאבקת נורה מחוץ למתחם האימונים של ה-WWE
↑  WWE מגישים צו מניעה נוסף נגד ארמנדו מונטאלבו
| --- | --- |
בקרת זהויות :  MusicBrainz: 106f331b-d1c6-4dfb-bdad-1e6e41655309
אהרן רבינוביץ (משורר)

| --- | --- |

 לידה:  13 בפברואר 1911 סלונים, בלארוס 
 פטירה:  15 בספטמבר 2000 (בגיל 89) 
 מדינה:  ישראל 
 מקום קבורה:  בית העלמין קריית שאול 
 פרסים והוקרה:  יקיר העיר תל אביב-יפו (1999) 
 
אהרן רבינוביץ (13  בפברואר 1911 - 15 בספטמבר 2000) היה משורר ישראלי.
ביוגרפיה

רבינוביץ נולד בעיר סלונים שבפולין. ב-1930 עלה לארץ ישראל ושיחק בתיאטרון האהל. בהמשך ייסד את חברת "ססגון" לייצור שלטים. חיבר את המנון בני ברית שבה היה אח.
רבינוביץ החל לכתוב שירים ופזמונים שפורסמו והולחנו על ידי טובי המלחינים בארץ באותם ימים.
ב-1999 קיבל את התואר יקיר העיר תל אביב.
ספריו

שומע קולות: שירים ושירי זמר (תל אביב: עקד, תש"ן 1990), כולל שירים בלווי תווים; המוזיקה של מלחינים ישראלים שונים כגון: אברהם מינדלין, נחום נרדי, עדן פרטוש
ארוכה הדרך מבעד לחלוני: שירים ושירי זמר (תל אביב: עקד, תשנ"ו 1996)
אופק בכף היד: שירים ושירי זמר (תל אביב: תחשים, תשנ"ט 1998)
כבוד השירה העליונה: נאום לכבוד המשורר הדגול רבי מרדכי גוטפריד לרגל שישים שנות יצירותיו (תל אביב: דפוס לוריא, תשכ"ב 1962)
NGen

NGen (או Native Image Generator) הוא שירות הידור "לפני-הזמן" של NET Framework., הוא מאפשר יצירת ספרייה בינארית של CLI לעבור הידור במקום לתת ל-CLR לבצע הידור JIT בזמן ריצה. במקרים מסוימים ההידור יהיה מהיר משמעותית מאשר ההידור של ה-JIT.
NGen מייצר קוד בשפת מכונה עבור הסביבה הנוכחית (מערכת הפעלה). פעולה כזו מוזילה (במונחי זמן ריצה) את פעולת ה-JIT, על חשבון ניידות הספרייה ותפישת מקום על הדיסק.
אם ספריית Ngen תרוץ בסביבה לא מתאימה, NET Framework. יחזור אוטומטית לפעול עם ה-JIT. כאשר מריצים NGen על קובץ בינארי, הפלט מושם בזיכרון מטמון Native Image Cache לשימוש על ידי כל ספריות ה-CLI האחרות, דבר זה מאפשר לדוגמה להשתמש בסיפריות NGen לעיבוד CLI בזמן התקנה ובכך לחסוך משאבי מעבד בזמן ריצה, כאשר אפליקציה המשתמשת באותו קוד תנסה להפעיל מתודה מסוימת באותו קובץ בינארי.
NGen אמור לסייע לספרייה לרוץ מהר יותר על ידי ייתור השימוש ב-JIT בזמן ריצה, אולם עובדה זו לא תמיד משפרת את הביצועים בגלל שאופטימיזציות מסוימות יכולות לקרות רק בזמן הידור של ה-JIT (לדוגמה, אם מהדר ה-JIT יודע שהקוד רץ במוד של full trust, אזי הוא ידלג על חלק מבדיקות האבטחה היקרות). לאור עובדה זו הגיוני לבדוק אפקטיביות שימוש ב-NGen כאשר מריצים השוואת ביצועים עם ובלי הידור של ה-NGen, עבור אפליקציה מסוימת.
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
Wasted

Wasted (בעברית: מבוזבז\ת) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts. השיר יצא לאור ב-6 בפברואר 2007, על ידי חברת התקליטים אריסטה רקורדס, כסינגל החמישי והאחרון מתוך האלבום.
השיר הגיע למקום הראשון במצעד שירי הקאנטרי.
רקע וכתיבה

השיר נכתב על ידי הילרי לינדזי, מארב גרין וטרוי ורגס והופק על ידי מארק ברייט. השיר הוא עוסק בנושאים של התמכרות, כולל אלכוהוליזם. בשיר יש שתי דמויות ועל כל אחת מהן לנסות ולגרום להתמכרות להפסיק להשתלט על חייהן. אחת מצליחה להפסיק עם התמכרות לזוגיות והשנייה למשקאות חריפים.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-17 מיליון השמעות.
הצלחה

השיר זכה להצלחה רבה, כאשר הגיע למקום הראשון במצעד שירי הקאנטרי ולמקום הראשון במצעד שירי הקאנטרי של קנדה. כמו כן, זכה השיר בפרס מוזיקת הקאנטרי של ASCAP, בקטגוריית "שיר השנה המבוצע ביותר", בטקס שהתקיים בשנת 2007. בפרס זה זכה גם השיר "Don't Forget to Remember Me".
בנוסף לכך, דורג השיר במקום השביעי ברשימה השנתית של מצעד שירי הקאנטרי של בילבורד, שפורסמה בסוף שנת 2007.
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  ארצות הברית | בילבורד הוט 100 | 37 |  |
|  ארצות הברית | מצעד שירי הקאנטרי | 1 |  |
|  קנדה | קנדה הוט 100 | 35 |  |
|  קנדה | מצעד שירי הקאנטרי | 1 |  |
|   ‏‏‏  מצעדי סוף שנה (2007)> מדינה |   ‏‏‏  מצעדי סוף שנה (2007)> מצעד |   ‏‏‏  מצעדי סוף שנה (2007)> מיקום שיא |   ‏‏‏  מצעדי סוף שנה (2007)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 7 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
הערות שוליים

1 2  Carrie Underwood - Some Hearts, Discogs (באנגלית)
1 2  Carrie Underwood, Billboard
↑  Carrie Underwood – Wasted (באנגלית), נבדק ב-2020-07-04
↑  Some Hearts, נבדק ב-2020-07-04
↑  Gold/Platinum, Music Canada (באנגלית)
1 2  45th Annual Ascap Country Music Awards Stock Pictures, Royalty-free Photos & Images - Getty Images, www.gettyimages.com
↑  Hot Country Songs - Year-End, Billboard
↑  Gold & Platinum, RIAA (באנגלית)
| קארי אנדרווד |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבומי אולפן | Some Hearts • Carnival Ride • Play On • Blown Away • Storyteller • Cry Pretty • My Gift • My Savior • Denim & Rhinestones |  |
| אלבומי להיטים | Greatest Hits: Decade #1 |  |
| אלבומי וידאו | The Blown Away Tour: Live |  |
| סיבובי הופעות | Some Hearts • Play On • Blown Away • 	Storyteller • Ripcord • Cry Pretty • Denim & Rhinestones |  |
| ערכים קשורים | My Gift: A Christmas Special from Carrie Underwood |  |
| קארי אנדרווד – סינגלים |
| --- | --- | --- |
| Some Hearts | "Jesus, Take the Wheel" • "Some Hearts" • "Don't Forget to Remember Me" • "Before He Cheats" • "Wasted" |  |
| Carnival Ride | "So Small" • "All-American Girl" • "Last Name" • "Just a Dream" • "I Told You So" |  |
| Play On | "Cowboy Casanova" • "Temporary Home" • "Undo It" • "Mama's Song" • "Home Sweet Home" |  |
| Blown Away | "Good Girl" • "Blown Away" • "Two Black Cadillacs" • "See You Again" |  |
| Greatest Hits: Decade #1 | "Something in the Water" • "Little Toy Guns" |  |
| Storyteller | "Smoke Break" • "Heartbeat" • "Church Bells" • "Dirty Laundry" |  |
| Cry Pretty | "Cry Pretty" • "Love Wins" • "The Champion" • "Southbound" • "Drinking Alone" |  |
| השתתפות בסינגלים | "Just Stand Up!" • "Remind Me" • "Can't Stop Lovin' You" • "Somethin' Bad" • "The Fighter" • "If I Didn't Love You" |  |
| סינגלים אחרים | "Inside Your Heaven" • "I'll Stand by You" • "Ever Ever After" • "Praying for Time" • "There's a Place for Us" • "Hallelujah" • "Ghost Story" |  |
Legs

"Legs" (בעברית: "רגליים") הוא סינגל של להקת הרוק האמריקאית זי זי טופ שיצא בהוצאת חברת התקליטים וורנר רקורדס במאי 1984 כסינגל הרביעי של אלבום האולפן השמיני של הלהקה, Eliminator. השיר נכתב על ידי בילי גיבונס (אנ'), דאסטי היל (אנ') ופרנק בירד (אנ') והופק על ידי ביל האם (אנ').
הווידאו קליפ של השיר זיכה את הלהקה בקטגוריית קליפ הלהקה הטוב ביותר של פרסי הווידאו קליפים של MTV.
מיקומי שיא

|   ‏‏‏  מצעדים שבועיים (1984–1985)> מדינה |   ‏‏‏  מצעדים שבועיים (1984–1985)> מצעד |   ‏‏‏  מצעדים שבועיים (1984–1985)> מיקום שיא |   ‏‏‏  מצעדים שבועיים (1984–1985)>  |
| --- | --- | --- | --- |
|  אוסטרליה | קנט מיוזיק רפורט | 6 |  |
|  אירלנד | מצעד הסינגלים האירי | 9 |  |
|  ארצות הברית | בילבורד הוט 100 | 8 |  |
|  ארצות הברית | מצעד שירי הדאנס קלאב | 13 |  |
|  ארצות הברית | קאש בוקס | 11 |  |
|  הולנד | מצעד 40 הסינגלים ההולנדיים | 35 |  |
|  הולנד | מצעד 100 הסינגלים ההולנדיים | 19 |  |
|  הממלכה המאוחדת | מצעד הסינגלים הבריטי | 16 |  |
|  ניו זילנד | המצעד הניו זילנדי הרשמי | 7 |  |
|  פלנדריה | אולטראטופ 50 | 27 |  |
|  קנדה | מצעד הסינגלים של RPM | 9 |  |
|   ‏‏‏  מצעדי סוף שנה (1984)> מדינה |   ‏‏‏  מצעדי סוף שנה (1984)> מצעד |   ‏‏‏  מצעדי סוף שנה (1984)> מיקום שיא |   ‏‏‏  מצעדי סוף שנה (1984)>  |
| --- | --- | --- | --- |
|  אוסטרליה | קנט מיוזיק רפורט | 42 |  |
|  ארצות הברית | בילבורד הוט 100 | 60 |  |
|  ארצות הברית | קאש בוקס | 72 |  |
|  קנדה | מצעד הסינגלים של RPM | 74 |  |
גרסאות כיסוי

להקת האחים רייט (אנ') הוציאו גרסת כיסוי לשיר כחלק מהפסקול של הסרט משנת 1987, Overboard (אנ').
להקת הרוק הקנדית ניקלבק הוציא גרסת כיסוי לשיר כחלק מאלבום המחווה מ-2011, ZZ Top: A Tribute from Friends (אנ').
המוזיקאי האמריקאי קיד רוק הוציא גרסת כיסוי לשיר כחלק מאלבום המוזיקה מ-2002, WWF Forceable Entry (אנ').‏
הערות שוליים

↑  Rosen, Craig (5 באוגוסט 2013). "ZZ Top's 'Legs' and the Women Who Own Them". Yahoo! Music. אורכב מ-המקור ב-11 באוגוסט 2013. נבדק ב-11 באוגוסט 2013. {{cite web}}:  (עזרה)
↑  Nobleman, Marc T. (14 ביולי 2013). "The Girl in the Video: 'Legs' (1984), part 1 of 3". Noblemania. ארכיון מ-2024-03-03. נבדק ב-5 בספטמבר 2021. {{cite web}}:  (עזרה)
↑  "Sound Tracks". Billboard. 114 (11): 24. 16 במרץ 2002. ISSN 0006-2510. {{cite journal}}:  (עזרה)
| --- | --- |
בקרת זהויות :  MusicBrainz release group: dd3825fe-cb8d-446d-b7d1-73099a5184c4  MusicBrainz work: 6e3ef018-83b2-39e9-a837-0183be465190
Two of a Kind

Two of a Kind הוא האלבום המשותף השישי של הזמרים דולי פרטון ופורטר ווגונר. האלבום יצא ב-8 בפברואר 1971 על ידי RCA ויקטור.
בשנת 2008 האלבום יצא מחדש על גבי דיסק ביחד עם האלבום Always, Always וב-2010 יצא גם להורדה דיגיטלית.
תוכן

באלבום ישנו שיר בשם "Curse of the Wild Weed Flower" אשר מעביר ביקורת על השימוש במריחואנה. השיר היה נחשב ליוצא דופן באותו הזמן מכיוון שלא היה נהוג לדבר על סמים בתקופה זו. מעבר לכך, זכה האלבום לשבחים ביקורתיים, תוך שב-AllMusic קיבל ציון של ארבעה כוכבי זהב, מתוך חמישה בסך הכול.
האלבום הגיע למקום ה-13 במצעדי אלבומי הקאנטרי האמריקאי ולמקום ה-142 במצעד האמריקאי הרשמי.
רשימת רצועות

| Two of a Kind> מס' | Two of a Kind> שם | Two of a Kind> משך | Two of a Kind>  | Two of a Kind>  | Two of a Kind>  | Two of a Kind>  | Two of a Kind>  | Two of a Kind>  | Two of a Kind>  |
| --- | --- | --- | --- | --- | --- | --- | --- | --- | --- |
| 1. | The Pain of Loving You  | 2:07 |  |  |  |  |  |  |  |
| 2. | Possum Holler  | 2:16 |  |  |  |  |  |  |  |
| 3. | Is It Real  | 2:55 |  |  |  |  |  |  |  |
| 4. | The Flame  | 2:57 |  |  |  |  |  |  |  |
| 5. | The Fighting Kind  | 2:32 |  |  |  |  |  |  |  |
| 6. | Two of a Kind  | 2:38 |  |  |  |  |  |  |  |
| 7. | All I Need Is You  | 3:08 |  |  |  |  |  |  |  |
| 8. | Curse of the Wild Weed Flower  | 2:18 |  |  |  |  |  |  |  |
| 9. | Today, Tomorrow and Forever  | 2:43 |  |  |  |  |  |  |  |
| 10. | There'll Be Love  | 2:37 |  |  |  |  |  |  |  |
| משך כולל: | משך כולל: | 26:11 |  |  |  |  |  |  |  |
מיקומי שיא

|   ‏‏‏  מצעדים ודירוגים (1971)> מדינה |   ‏‏‏  מצעדים ודירוגים (1971)> מצעד |   ‏‏‏  מצעדים ודירוגים (1971)> מיקום שיא |
| --- | --- | --- |
|  ארצות הברית | בילבורד 200 | 142 |
|  ארצות הברית | מצעד אלבומי הקאנטרי | 13 |
הערות שוליים

↑  Two of a Kind - Dolly Parton, Porter Wagoner | Songs, Reviews, Credits | AllMusic (באנגלית), נבדק ב-2021-03-27
| --- | --- |
בקרת זהויות :  MusicBrainz release group: 014176b5-9503-3b9c-b1cc-a89dc4f4ca0e
אהרן רוזנפלד (אדמו"ר)

רבי אהרן הכהן רוזנפלד (ב' בתשרי תרפ"ז, 10 בספטמבר 1926 - כ"ח בניסן תשס"א, 21 באפריל 2001) היה האדמו"ר מפינסק-קרלין.
ביוגרפיה

נולד ליצחק מנשה רוזנפלד, חסיד קרלין. אמו, הדס, היא בתו של הרב יהושע השל הלטובסקי, מזקני חסידי קרלין ומצאצאי רבי אהרן הגדול מקרלין. לאחר נישואיו למד בישיבת בית זבול בירושלים, בהנהגתו של הרב יעקב משה חרל"פ. שימש כמלמד בתלמוד תורה עץ חיים. בגיל 32 התאלמן עם 5 ילדים. בשנת תשל"ז נישא בשנית.
בהמשך שימש כמלמד בתלמוד תורה ערלוי בבני ברק. כמה חודשים לאחר הכתרתו עזב את התפקיד.
בתחילת שנות ה-90, עם פרישתו של רבי שמעון נתן נטע בידרמן מהנהגת חסידי "זקני קרלין" (אחד משני הפלגים בחסידות קרלין שהתפלגה לאחר פטירת רבי יוחנן פרלוב בשנת תשט"ו), ערכו החסידים הצבעה חשאית שבה הוחלט להכתיר את רבי אהרן לאדמו"ר. הוא הסכים בתנאי שיושם קץ לסכסוך עם "צעירי קרלין". לאור זאת, הלכו שני הצדדים לבית דין מוסכם, שבו הוחלט כי "זקני קרלין" יקראו בשם "פינסק - קרלין", ואילו "צעירי קרלין יקראו בשם "קרלין סטולין".
הנהיג את חסידיו במשך כעשר שנים. נפטר בליל שבת, כ"ח בניסן תשס"א, ונקבר בחלקת הרבנים בהר המנוחות.
את מקומו ירש בנו רבי אריה רוזנפלד.
לאחר פטירתו יצאו לאור שיחותיו בסדרת ספרי ארחות אהרן, בהם הספר משנת החינוך.
הערות שוליים

| --- | --- |
בקרת זהויות :  NLI: 987007312796105171  LCCN: nr2005003574  VIAF: 97275419   WorldCat (עם VIAF): 97275419